section_heading: Zemljopisni položaj
paragraph_text: Općina Kaštelir-Labinci nalazi se na zapadnoj obali Istre, u sjeveroistočnom zaleđu, 13 kilometara udaljenog Poreča – hrvatske turističke metropole. Za venecijanske vlasti poluotok naseljavaju prognani iz Dalmacije i Bosne bježeći pred Turcima. Te su obitelji svojim prezimenima imenovale sela oko Kaštelira (Babići, Kranjčići, Rojci, Roškići, Brnobići…) koji se i danas tako nazivaju. Sličnu sudbinu doživjeli su i Labinci. U središtu Kaštelira je crkva iz 1908. godine posvećena mjesnim svecima zaštitnicima sv. Valentinu, sv. Kuzmi i Damjanu. Sjevernije od Kaštelira, iznad doline rijeke Mirne, nalaze se ostaci Nigrinjana, srednjovjekovnog utvrđenog naselja, koje danas nazivaju Gradina.